Odbor za dijasporu i Srbe u regionu

09 Broj: 06-2/513-15

14. decembar 2015. godine

B e o g r a d

Z A P I S N I K

SA TRINAESTE SEDNICE ODBORA ZA DIJASPORU I SRBE U REGIONU

Sednica je održana u utorak, 08**. decembra 2015**. godine u sali III Doma Narodne skupštine sa početkom u **12.00 časova**.

 Sednicom je predsedavao Goran Bogdanović, predsednika Odbora.

Sednici su prisustvovali Miodrag Linta, zamenik predsednika Odbora i članovi Odbora: prof. dr Marko Atlagić, Nebojša Berić, Milan Đurica, Nenad Nikolić, dr Aleksandar Peranović; Siniša Maksimović, Milorad Stošić, dr Branko Đurović i Aleksandar Čotrić i zamenik člana Aleksandar Marković.

 Sa sednice opravdano odsutni: Milan Stevanović, Bratimir Vasiljević, Marjana Maraš Jovana Jovanović, Dušan Stupar i Marija Jevđić.

 Pored članova Odbora sednici su prisustvovali: u ime Ministarstva finansija Mirjana Ćojbaši, pomoćnik ministra finansija u sektoru za budžet i Mirjana Stanojević, mlađi savetnik i u ime Ministarstva spoljnih poslova i Uprave za saradnju s dijasporom i Srbima u regionu Jelena Aničić.

Predsedavajući je pozdravio sve prisutne i u elektronskom sistemu konstatovao da postoji kvorum za rad i odlučivanje i predložio sledeći

D n e v n i r e d:

**1.**Razmatranje Predloga zakona o budžetu Republike Srbije za 2016. godinu u delu koji se odnosi na Upravu za saradnju s dijasporom i Srbima u regionu

Na pitanje da li postoji predlog za izmenu i dopunu dnevnog reda, javio se Miodrag Linta, zamenik predsednika Odbora sa predlogom da se dnevni red dopuni tačkom Razno.

Pristupilo se glasanju u elektronskom sistemu i jednoglasno je usvojen **dopunjeni dnevni red**, koji glasi:

**1. Razmatranje Predloga zakona o budžetu Republike Srbije za 2016. godinu u delu koji se odnosi na Upravu za saradnju s dijasporom i Srbima u regionu**

**2. Razno**

Predsedavajući je najpre dao reč Jeleni Aničić, koja je u ime Ministarstva spoljnih poslova i Uprave za saradnju s dijasporom i Srbima u regionu obrazložila po stavkama predloženi zakon o budžetu za 2016.godinu u razdelu 17.2 koji se odnosi na Upravu za saradnju s dijasporom i Srbima u regionu. Ona je konstatovala da je došlo do smanjenja namenjenih sredstava za Upravu u odnosu na prošlogodišnji predlog i da se radi o smanjenju od 15 miliona dinara, kao i da su najveća smanjenja izvršena u programskoj aktivnosti „Očuvanje nacioanlnog i kulturnog identiteta dijaspore i Srba u regionu“ u ekonomskoj klasifikaciji koja se odnosi na dotacije nevladinim organizacijama. . Smanjenja su izvršena i u delu, koji se odnosi na plate, dodatke i naknade zaposlenih. Aničić je u vezi konkursa, koji je završen 26. novembra 2015.godine rekla da je u toku odlučivanje i dodela sredstava po konkursu i da su ovogodišnja sredstva u visini 86.356.000 dinara raspoređena tako da je za prvi program za dijasporu opredeljeno 5 miliona dinara, za drugi program 26.356.000 dinara, dok je za region za prvi program opredeljeno 5 miliona dinara, a za drugi 50 miliona dinara.

Mirjana Ćojbašić, pomoćnik ministra finansija u sektoru za budžet dala je pojašnjenje u vezi sa smanjenjem sredstava za ovaj razdeo za 2016. godinu, objašnjavajući da se utvrđivanje limita u budžetskoj proceduri vrši tako da se uzima u obzir izvršenje u 2015.godini. Dakle, po njenim rečima, kada je u pitanju Uprava, u projekciji se polazilo od izvršenja, koje je ove godine u proseku bilo lošije u odnosu na prethodnu.

Pošto se za reč niko od poslanika nije javljao, pristupilo se glasanju i jednogalsno je prihvaćen Predlog zakona o budžetu Republike Srbije za 2016. godinu u razdelu 17.2 koji se odnosi na Upravu za saradnju s dijasporom i Srbima u regionu. Za izvestioca na Odboru za finansije, republički budžet i kontrolu trošenja javnih sredstava određen je Goran Bogdanović, predsednik Odbora.

Po drugoj tački dnevnog reda za reč se javio Miodrag Linta, zamenik predsednika Odbora, koji je obavestio Odbor da su na njegovo ime pristigla dva poziva za posete u Republiku Hrvatsku i to u Vojnić 12.12.2015.g. i Novu Gradišku 21.12.2015.g. i u skladu sa dogovorom sa prethodne sednice zamolio da se članovi Odbora izjasne da li su saglasni da se realizuju ove posete i da li ima predloga da još neko od članova kao delegacija Odbora poseti R.Hrvatsku u naznačenim teriminima. U diskusiji su povodom ove tačke govorili: Aleksandar Čotrić, prof.dr Branko Đurović, prof.dr Marko Atlagić, Nebojša Berić, Milorad Stošić i Aleksandar Marković. Po pitanju inicijativa za službena putovanja, članovi Odbora su se saglasili da Odbor za dijasporu i Srbe u regionu treba da bude upoznat sa pristiglim inicijativama, kako sa onima koje su naslovljene na Odbor, tako i sa onima koje su naslovljene na ime poslanika, kao članova ovog Odbora radi usaglašavanja sastava delegacija za posete, nakon čega će biti upućene Odboru za spoljne poslove na saglasnot. U cilju blagovremene pripreme i izrade godišnjeg plana poseta manifestacijama i značajnim događajima, koje obeležavaju udruženja i organizacije Srba u dijaspori i regionu, Odbor se složio da je potrebno uputiti dopis Upravi za saradnju s dijasporom i Srbima u regionu Ministarstva spoljnih poslova sa zahtevom za dostavu kalendara/pregleda značajnih događaja i manifestacija, koje obeležavaju udruženja i organizacije Srba u dijaspori i regionu. Nakon diskusije pristupilo se glasanju. Odbor je odlučio da se inicijative za posete, pre upućivanja Odboru za spoljne poslove na saglasnost, najpre razmatraju na Odboru za dijasporu i Srbe u regionu. Odbor je po prvoj inicijativi 12.122015.g. za posetu Vojniću, Republika Hrvatska odredio dvočlanu delegaciju u sastavu Miodrag Linta, zamenik predsednika Odbora i Aleksandar Marković, zamenik člana Odbora. Za drugu inicijativu 21.12.2015. godine-poseta Novoj Gradiški, Republika Hrvatska određena je tročlana delegacija u sastavu: Miodrag Linta, zamenik predsednika Odbora i članovi Odbora Aleksandar Čotrić i Nenad Nikolić.

Sednica je završena u 13,00 časova.

 SEKRETAR ODBORA PREDSEDNIK ODBORA

 Vesna Matić Vukašinović Goran Bogdanović